Predsednik Kosova Hašim Tači posetiće u sredu Preševsku dolinu s Johanesom Hanom, evropskim komesarom za susedsku politiku i politiku proširenja,gde će ostati dva dana, potvrdila je jutros agencija Preševa Jone (Preševo danas), pozivajući se na neimenovani izvor iz Tačijevog kabineta.

Foto: EPA/PETRIT PRENAJ

„U Preševio neću ići kao Hašim Tači, veĆ kao predsednik republike Kosovo“, izjavio je Tači, kako prenosi agencija Preševa Jone.

U delegaciji iz Prištine, u ovoj, kako je navedeno, istorijskoj poseti kosovskog predsednika, biće šest članova, među kojima i ministri ekonomije, pravde i kulture u kosovskoj Vladi, a s delegacijom će biti i Johanes Han, evropski komesar za susedsku politiku i politiku proširenja, objavila je agencija Preševo Jone citirajući neimenovani izvor iz Tačijevog kabineta.

Poslednjih dana predstavnici Albanaca iz Preševske doline sastali su se s Tačijem dva, tri puta, javlja dopisnik Preševa Jone iz Prištine, a do posete će doći na poziv organizacije „Spresa“ iz Bujanovca.

Tači bi, prema najavi, trebalo da posetiti Koridor 1o, Bujanovačku banju i Sijarinu.

Po rečima predsednika udruženja „Spresa“ Nevzata Ljutfijua, „poseta će biti realizovana uz pomoć Briesla, a uz saglasnost Beograda, i sve će se odvijati po protokolu“.

Tokom posete biće potpisani sporazumi o finansijskoj pomoći kosovske Vlade Preševskoj dolini, a drugog dana posete, pre nego što krene u Bujanovac i Medveđu, Tači će posetiti osnovnu školu u selu Caravajke gde će uručiti školsku opremu, najavila je Preševo Jone.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se